CELEX: 32020D0050
Language: bg
Date: 2020-01-21 00:00:00
Title: Решение за изпълнение (ЕС) 2020/50 на Комисията от 21 януари 2020 година за изменение на Решение за изпълнение (ЕС) 2019/919 относно хармонизираните стандарти за плавателните съдове за отдих и плавателните съдове за лично ползване в подкрепа на Директива 2013/53/ЕС на Европейския парламент и на Съвета по отношение на идентификацията на малките плавателни съдове, системата за кодиране, конструкцията на корпуса и оразмеряването на еднокорпусните плавателни съдове

22.1.2020   
               
               
                  BG
               
               
                  Официален вестник на Европейския съюз
               
               
                  L 17/3
               
            
         РЕШЕНИЕ ЗА ИЗПЪЛНЕНИЕ (ЕС) 2020/50 НА КОМИСИЯТА
         от 21 януари 2020 година
         за изменение на Решение за изпълнение (ЕС) 2019/919 относно хармонизираните стандарти за плавателните съдове за отдих и плавателните съдове за лично ползване в подкрепа на Директива 2013/53/ЕС на Европейския парламент и на Съвета по отношение на идентификацията на малките плавателни съдове, системата за кодиране, конструкцията на корпуса и оразмеряването на еднокорпусните плавателни съдове
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1025/2012 на Европейския парламент и на Съвета от 25 октомври 2012 г. относно европейската стандартизация, за изменение на директиви 89/686/ЕИО и 93/15/ЕИО на Съвета и на директиви 94/9/ЕО, 94/25/ЕО, 95/16/ЕО, 97/23/ЕО, 98/34/ЕО, 2004/22/ЕО, 2007/23/ЕО, 2009/23/ЕО и 2009/105/ЕО на Европейския парламент и на Съвета и за отмяна на Решение 87/95/ЕИО на Съвета и на Решение № 1673/2006/ЕО на Европейския парламент и на Съвета (1), и по-специално член 10, параграф 6 от него,
         като има предвид, че:
         
                     (1)
                  
                  
                     Съгласно член 14 от Директива 2013/53/ЕС на Европейския парламент и на Съвета (2) се счита, че продукти, които са в съответствие с хармонизирани стандарти или части от тях, данните за които са били публикувани в Официален вестник на Европейския съюз, съответстват на изискванията, обхванати от тези стандарти или части от тях, определени в член 4, параграф 1 от Директива 2013/53/ЕС и приложение I към същата директива.
                  
               
                     (2)
                  
                  
                     С Решение за изпълнение C(2015) 8736 на Комисията (3) беше отправено искане към Европейския комитет за стандартизация (CEN) и Европейския комитет за стандартизация в електротехниката (Cenelec) за изготвяне, преразглеждане и приключване на работата по хармонизирани стандарти в подкрепа на Директива 2013/53/ЕС, отразяващи по-строгите съществени изисквания, определени в член 4, параграф 1 от Директива 2013/53/ЕС и приложение I към нея, в сравнение с тези в отменената Директива 94/25/ЕО на Европейския парламент и на Съвета (4).
                  
               
                     (3)
                  
                  
                     По-специално от CEN/Cenelec бе поискано да приемат нов стандарт за идентификация на плавателните съдове, като съществените изисквания за идентификацията са посочени в точка 2.1 от част А на приложение I към Директива 2013/53/ЕС. От CEN/Cenelec беше поискано също така надлежно да вземат предвид елементите, които са предмет на актовете за изпълнение, приети въз основа на член 49 от Директива 2013/53/ЕС, така че да се избегне дублиране на изискванията.
                  
               
                     (4)
                  
                  
                     Въз основа на искането, изложено в Решение за изпълнение C(2015) 8736, CEN изготви стандарт EN ISO 10087:2019 „Малки плавателни съдове. Идентификация на плавателния съд. Система за кодиране“.
                  
               
                     (5)
                  
                  
                     Заедно със CEN Комисията направи оценка дали изготвеният от CEN стандарт EN ISO 10087:2019 е в съответствие с искането, изложено в Решение за изпълнение C(2015) 8736, и дали той е в съответствие с актовете за изпълнение, приети въз основа на член 49 от Директива 2013/53/ЕС.
                  
               
                     (6)
                  
                  
                     В Регламент за изпълнение (ЕС) 2017/1 на Комисията (5), приет въз основа на член 49, параграф 1, буква в) от Директива 2013/53/ЕС, се определят правила за идентификация на плавателните съдове и по-специално минимални правила относно процедурата за определяне и управление на уникалния код на производителя.
                  
               
                     (7)
                  
                  
                     В стандарт EN ISO 10087:2019 се определят подробностите на идентификационния номер на плавателния съд по отношение на големината и трайността на маркировката, местоположението, дубликата на идентификационния номер, времето на маркиране и формата на изображението. Той допълва състава на идентификационния номер на плавателен съд, посочен в член 3 от Регламент за изпълнение (ЕС) 2017/1.
                  
               
                     (8)
                  
                  
                     С Решение за изпълнение C(2015) 8736 от CEN/Cenelec беше поискано също така да преразгледат стандарти, чиито данни са били публикувани в Официален вестник на Европейския съюз C 87 от 13 март 2015 г.
                  
               
                     (9)
                  
                  
                     Въз основа на искането, изложено в Решение за изпълнение C(2015) 8736, CEN изготви стандарт EN ISO 12215-5:2019 „Малки плавателни съдове. Конструкция на корпуса и оразмеряване. Част 5“.
                  
               
                     (10)
                  
                  
                     Заедно със CEN Комисията направи оценка дали изготвеният от CEN стандарт ISO 12215-5:2019 е в съответствие с искането, изложено в Решение за изпълнение C(2015) 8736.
                  
               
                     (11)
                  
                  
                     В стандарт EN ISO 12215-5:2019 се разглеждат съществените изисквания, определени в част А, точка 3.1 от приложение I към Директива 2013/53/ЕС, и се определят подробните данни за проектните налягания на еднокорпусни плавателни съдове, проектните напрежения и определянето на размерите.
                  
               
                     (12)
                  
                  
                     Стандартите EN ISO 10087:2019 и EN ISO 12215-5:2019 отговарят на изискванията, които те имат за цел да обхванат и които са определени в член 4, параграф 1 от Директива 2013/53/ЕС, както и в точки 2.1 и 3.1 от част А от приложение I към посочената директива. Поради това е целесъобразно данните за тези стандарти да се публикуват в Официален вестник на Европейския съюз.
                     
                  
               
                     (13)
                  
                  
                     Стандарт EN ISO 12215-5:2019 заменя стандарт EN ISO 12215-5:2018. Поради това е необходимо да се заличат данните за стандарт EN 12215-5:2018 от Официален вестник на Европейския съюз.
                     
                  
               
                     (14)
                  
                  
                     За да се даде на производителите достатъчно време да се подготвят за прилагането на стандарт EN ISO 12215-5:2019, е необходимо да се отложи заличаването на данните за заменяния стандарт до 30 юни 2021 г.
                  
               
                     (15)
                  
                  
                     Данните за хармонизираните стандарти, изготвени в подкрепа на Директива 2013/53/ЕС, са публикувани в Решение за изпълнение (ЕС) 2019/919 на Комисията (6). За да се гарантира, че данните за хармонизираните стандарти, изготвени в подкрепа на Директива 2013/53/ЕС, са посочени в същия акт, данните за стандарти EN ISO 10087:2019 и EN ISO 12215-5:2019 следва да бъдат включени в приложение I към посоченото решение за изпълнение, а позоваването на стандарт EN ISO 12215-5:2018 следва да бъде заличено от посоченото приложение.
                  
               
                     (16)
                  
                  
                     Поради това Решение за изпълнение (ЕС) 2019/919 следва да бъде съответно изменено.
                  
               
                     (17)
                  
                  
                     Съответствието с хармонизиран стандарт осигурява презумпция за съответствие със съответните съществени изисквания, определени в законодателството на Съюза за хармонизация, считано от датата на публикуване на данните за този стандарт в Официален вестник на Европейския съюз. Поради това настоящото решение следва да влезе в сила в деня на публикуването му,
                  
               ПРИЕ НАСТОЯЩОТО РЕШЕНИЕ:
         
            Член 1
            Приложение I към Решение за изпълнение (ЕС) 2019/919 се изменя в съответствие с приложението към настоящото решение.
         
         
            Член 2
            Настоящото решение влиза в сила в деня на публикуването му в Официален вестник на Европейския съюз.
            
            Точка 1 от приложението се прилага от 1 юли 2021 г.
         
         
            Съставено в Брюксел на 21 януари 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 316, 14.11.2012 г., стр. 12.
         
            (2)  Директива 2013/53/ЕС на Европейския парламент и на Съвета от 20 ноември 2013 г. относно плавателните съдове за отдих и плавателните съдове за лично ползване и за отмяна на Директива 94/25/ЕО (ОВ L 354, 28.12.2013 г., стр. 90).
         
            (3)  Решение за изпълнение C(2015) 8736 на Комисията от 15 декември 2015 г. относно искане за стандартизация до Европейския комитет за стандартизация и Европейския комитет за стандартизация в електротехниката по отношение на плавателните съдове за отдих и плавателните съдове за лично ползване в подкрепа на Директива 2013/53/ЕС на Европейския парламент и на Съвета от 20 ноември 2013 г. относно плавателните съдове за отдих и плавателните съдове за лично ползване и за отмяна на Директива 94/25/ЕО.
         
            (4)  Директива 94/25/ЕО на Европейския парламент и на Съвета от 16 юни 1994 г. за сближаване на законовите, подзаконовите и административните разпоредби на държавите членки относно плавателните съдове с развлекателна цел (ОВ L 164, 30.6.1994 г., стр. 15).
         
            (5)  Регламент за изпълнение (ЕС) 2017/1 на Комисията от 3 януари 2017 г. относно процедурите за идентификация на плавателните съдове съгласно Директива 2013/53/ЕС на Европейския парламент и на Съвета относно плавателните съдове за отдих и плавателните съдове за лично ползване (ОВ L 1, 4.1.2017 г., стр. 1).
         
            (6)  Решение за изпълнение (ЕС) 2019/919 на Комисията от 4 юни 2019 г. относно хармонизираните стандарти за плавателните съдове за отдих и плавателните съдове за лично ползване в подкрепа на Директива 2013/53/ЕС на Европейския парламент и на Съвета (ОВ L 146, 5.6.2019 г., стр. 106).
      
      
         
            ПРИЛОЖЕНИЕ
            Приложение I към Решение за изпълнение (ЕС) 2019/919 се изменя, както следва:
            
                        1)
                     
                     
                        Вписване 18 се заличава.
                     
                  
                        2)
                     
                     
                        Добавят се следните вписвания:
                        
                                    №
                                 
                                 
                                    Позоваване на стандарта
                                 
                              
                                    „32.
                                 
                                 
                                    EN ISO 10087:2019
                                 
                              
                                     
                                 
                                 
                                    Малки плавателни съдове. Идентификация на плавателния съд. Система за кодиране
                                 
                              
                                    33.
                                 
                                 
                                    EN ISO 12215-5:2019
                                 
                              
                                     
                                 
                                 
                                    Малки плавателни съдове. Конструкция на корпуса и оразмеряване. Част 5: Проектни налягания за eднокорпусни съдове, проектни напрежения и определяне на размерите“.